Beszámoló – Fizika szakterületi koordinátor

Béni Kornél

2012. november 13 – 2012. december 2

**Időrendi bontás:**

November 13. – Küldöttgyűlés

November 17-18. – TTK HÖK Vezetőképző

November 19. - Választmányi ülés

November 22 – Fizika szakterületi csoport ülés

November 26. – Választmányi ülés

November 29. – Mafihe EHB elnökségi ülés

**Szakterületi delegáltságokról szóló beszámoló:**

A szakterületi delegáltak eleget tettek delegáltságuknak.

**Szöveges beszámoló:**

Sajnos nem tudtam teljes egészében részt venni a TTK HÖK vezetőképzőjén, szombat délután csatlakoztam a tanulmányi szekcióhoz, valamint az alternatív szekciók közül a „brendépítésben” vettem részt.

Szakterületi csoport ülést is tartottunk, ahol sok mindenről szó esett. Szó volt a tanárképzésről, a Neptunról és az MSc tantrvek felülvizsgálatáról. Ezúton köszönöm Nagy Katának, hogy el tudott jönni az ülésre, és részletes tájékoztatást a fent említett témákkal kapcsolatban. Szó volt továbbá a készülő mentorkoncepcióról, köszönöm Kovács Fanninak a részvételt. A különböző munkacsoportok fizikusokkal történő feltöltése, illetve a csoportokba történő új tagok delegálása érdekében bemutatásra került a tudományos- és a sportcsoport, köszönöm Szakács Dávidnak és Kis Róbertnek hogy el tudtak jönni. Szó volt továbbá a Nyílt Napról és a kisrendezvényeinkről.

A napokban elkészült a Mafihe EHB és a TTK HÖK Fizika szakterületi csoport közös facebook-oldala. Bízunk benne, hogy nagyobb hatásfokkal lehet az új felületen keresztül elérni a hallgatótársainkat, mint a honlapon.

A FÓKA korrepetálások lehetőségét továbbra is egyre többen veszik igénybe, a fizika mellett most már a földtudományi alapszak hallgatói is.

Az elmúlt időszakban is igyekeztem az e-mailekre rövid időn belül válaszolni, a napi rutinfeladatokat maradéktalanul ellátni.

Kérdéseket, észrevételeket szeretettel fogadom személyesen vagy email-en.

Budapest, 2012. december 2.

Béni Kornél

Fizika szakterületi koordinátor